Den Vest-Sjællandske Avis, 1829-06-02
Det, som blev for nyelig fortalt i udenlandske Blade, at den nye Pave vil ophæve Coelibatet, eller give de katholske Præster Tilladelse til at gifte sig, var kun et lost Rygte, saaledes som det ogsaa var at vente. – Den Franske Ambassadeur i RomViscomten af Chateaubriand foretager sig en Reise til Paris. – J de Franske Deputeredes Kammer den 15de Mai indgav en Baron von Meyer den Petition: at ingen Haandværksmand maatte faae Lov til at gifte sig naar han ikke besad en aarlig Jndtægt af 6 til 800 Franker; Kammeret gik overtil Dagens Orden under en almindelig Latter. Hr. Duvergier de Hauranne sagde: at Tilbagetagelsen af Communeloven havde opvakt en almindelig Kummer og at han holdt Vedvarelsen af den nærværende Tingenes Tilstand for umuelig. Han forlangte kun af Ministrene nogle trøstelige Ord og den Forsikkring: at man ikke vilde tabe denne Gienstand af Øiesynet. Jndenlandsministeren svarede i en meget blid Tone og sagde: at han ikke holdt for, at Frankerige havde Aarsag til at beklage sig over at dette Lovforslag var taget tilbage; thi det er bedre at man bier længe paa Love af dette Slags end at man antager dem i en mangelfuld Tilstand, forresten tilstod han, at den nærværende Legislation trængte til Forandringer, og haabede endnu at kunne forelægge Lovforslag, hvori Thronens og Landets Jnterresser kunne blive forenede med hinanden. - J Mødet den 16de Mai blev stærkt debatteret om den definitive Afgiørelse af Regnskabsvæsenet for 1827, hvorved der blev heftigt declameret mod Ministrenes Ødselhed og omtalt Nødvendigheden af, at stille dem under en strængere Ansvarlighed. Hr. Labbey de Pompieres critiserede flere Udgiftsposter med meget Bitterhed og især de i Budget anførte Omkostninger paa Don Miguels Reise igiennem Frankerige i 1826. Transporten af en Afrikansk Løve til Paris, sagde han, kostede os i Aaret 1826 7000 Franker; men det dobbelte have vi maattet betale i 1827 for at be skynde Ankomsten til Portugal af et endnu langt farligere tobenet Væsen. Disse Ord opvakte en stor Allarm i Forsamlingen; Bravo, Bravo, raabte man paa den venstre Side i Salen, men: til Orden til Orden, paa den høire. – De nyeste Efterretninger fra Lissabon over London af 10. Mai indeholde: at Tilstanden i Portugal er frygtelig; personlig Sikkerhed, Eiendom, Handels-Jndtægter ere forsvundne; Fængslerne ere fulde af Mennesker og al Tillid har tabt sig. J April fik 23 Constitutionelle, som havde taget Deel i Opstanden i Oporto deres Dom; den 7de Mai bleve 12 af dem, fordetmeste forhenværende Embedsmænd og militaire Personer, hængte; 11 andre skulle transporteres til Galeistraf paa Livstid. Torvet PracaNova var bedækket med Tropper; men Folkets Misfornøielse gav sig temmeligt tydeligt tilkiende; den 9te Mai afseilede den anden Skibs=Division mod Terceira, men Øen er stærkt befæstet; Gen. Moura før er Commanden. – Man vil vide i Paris, at Keiser Don Pedro opbyder alt, for at giøre sin Datters Fordringer paa den Portugisiske Thron gieldende og at bevirke, at Don Miguel ikke bliver erkiendt af de Europæiske Magter, og at han har udstædet 5 Dekreter, ifølge hvilke han vil overtage Souveramniteten over Portugal indtil Dronning Marias Majoritet, frakiende Don Miguel al Ret til Portugal, bestemme et Forviisningssted for ham og hans Moder, bevilge fuldkommen Amnestierforalle Personer, paa nogle absolutistiske Chefer nær, og udnævne et Regentskab. – J det nordlige Columbien skal der herske en fuldkommen Rolighed.